

|  |  |
| --- | --- |
|  | **REPUBLIKA HRVATSKA**  **BJELOVARSKO-BILOGORSKA ŽUPANIJA**  **GRAD ČAZMA**  **GRADSKO VIJEĆE** |

Na temelju članka 35. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 34. Statuta Grada Čazme (»Službeni vjesnik«, broj 13/21), Gradsko vijeće Grada Čazme na svojoj 25. sjednici održanoj dana 18. veljače 2025. godine, donijelo je

**ODLUKU**

**o donošenju Akcijskog plana energetski i klimatski održivog razvitka**

**Grada Čazme – SECAP (Sustainable Energy and Climate Action Plan)**

**Članak 1.**

Ovom odlukom donosi se Akcijski plan energetski i klimatski održivog razvitka Grada Čazme (SECAP).

Akcijski plan iz prethodnog stavka sastavni je dio ove Odluke.

**Članak 2.**

Ova odluka stupa na snagu osmog dana od dana objave u „Službenom vjesniku“ Grada Čazme.

Predsjednik Gradskog vijeća

Branko Novković, mag.med.techn.

KLASA:

URBROJ:

Čazma, \_\_\_\_\_ 2025.

**OBRAZLOŽENJE**

**Uvodni dio**

Tijekom 2022. godine izrađen je Akcijski plan energetski i klimatski održivog razvitka Grada Čazme, u suradnji gradske uprave Čazma i Speculum d.o.o. & UBS Falcom j.d.o.o. Dokument je izrađen uz potporu Fonda za zaštitu okoliša i energetsku učinkovitost.

Tijekom 2024. godine uočena je potreba za revidiranjem navedenog dokumenta i mjera poboljšanja energetske učinkovitosti. Svrha revidiranja je veća mogućnost povlačenja sredstava iz EU/nacionalnih fondova.

Programsko razdoblje 2022.-2027. godine karakterizira naglasak na zelenom i digitalnom razvoju što znači da će se najvećim dijelom financirati projekti u smjeru zelene tranzicije i digitalne transformacije.

**Pravni temelj**

Članak 35. Zakon o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članak 34. Statuta Grada Čazme (»Službeni vjesnik«, broj 13/21).

**Osnovna pitanja koja se uređuju aktom**

Sa ciljem osiguravanja mogućnosti apliciranja na buduće javne pozive, mjere poboljšanja energetske učinkovitosti i obnovljivih izvora energije potrebno je revidirati.

Također, potrebno je uskladiti Akcijski plan sa strateškim dokumentima donesenim na lokalnoj i regionalnoj razini kao i na nacionalnoj razini te izmijeniti statističke pokazatelje vezane za područje grada Čazme.

Službenica ovlaštena za privremeno

obavljanje poslova pročelnika

Marina Sikora, dipl.oec.