**PRIJEDLOG**

|  |  |
| --- | --- |
|  |  |
|  | **REPUBLIKA HRVATSKA**  **BJELOVARSKO-BILOGORSKA ŽUPANIJA**  **GRAD ČAZMA**  **GRADSKO VIJEĆE** |

**KLASA: 250-01/25-01/01**

**URBROJ: 2103-2-05/01-25-2**

**Čazma, \_\_\_\_\_\_\_\_\_\_\_\_**

Na temelju članka 7. stavka 2. podstavka 4. Uredbe o načinu financiranja decentraliziranih funkcija te izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2025. godinu (“Narodne novine” broj 16/25), odredbi Odluke o minimalnim financijskim standardima, kriterijima i mjerilima za financiranje rashoda javnih vatrogasnih postrojbi u 2025. godini (“Narodne novine” broj 16/25) i članka 34. Statuta Grada Čazme („Službeni vjesnik“ broj 13/21), Gradsko vijeće Grada Čazme na svojoj \_\_\_ sjednici održanoj \_\_\_\_\_\_\_\_\_\_. donosi

**O D L U K U  
o kriterijima i mjerilima te načinu financiranja decentraliziranih funkcija Javne vatrogasne postrojbe Grada Čazme u 2025. godini**

**Članak 1.**

Ovom se Odlukom utvrđuju kriteriji i mjerila te način financiranja redovite djelatnosti Javne vatrogasne postrojbe Grada Čazme (u daljnjem tekstu: JVP Grada Čazme), u okviru utvrđenih sredstava sukladno članku 3. stavku 4. točki 4. Uredbe o načinu financiranja decentraliziranih funkcija te izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2025. godinu, **u iznosu od 329.614,00 EUR.**

**Članak 2.**

Sredstva za decentraliziranu funkciju vatrogastva, utvrđena Uredbom i Odlukom Vlade Republike Hrvatske iz članka 1. stavka 2. ove Odluke te ovom Odlukom, raspoređuju se za sljedeće rashode:

1. Rashode za zaposlene
2. Materijalne rashode
3. Financijske rashode

**Članak 3.**

Kriterij za utvrđivanje visine ***rashoda za zaposlene*** iz članka 2. točke 1. ove Odluke je izračun sredstava za plaće zaposlenih u JVP Grada Čazme za 2025. godinu, a mjerilo je broj zaposlenika u JVP Grada Čazme, utvrđen Planom zaštite od požara za Grad Čazmu (Revizija 2/2023).

**Članak 4.**

Prema kriteriju iz članka 3. ove Odluke, financiraju se sljedeće vrste rashoda za zaposlene u JVP Grada Čazme:

Plaće za redovan rad

Ostali rashodi za zaposlene

Doprinosi za mirovinsko osiguranje

Doprinosi za obvezno zdravstveno osiguranje

**Članak 5.**

Kriterij za financiranje ***materijalnih rashoda*** za JVP Grada Čazme iz članka 2. stavka 1. točke 2. ove Odluke su ostvareni rashodi za isporučenu robu i energiju te obavljene usluge JVP Grada Čazme na temelju ispostavljenih računa dobavljača/izvoditelja.

**Članak 6.**

Prema kriteriju ostvarenih rashoda iz članka 5. ove Odluke, financiraju se sljedeće vrste materijalnih rashoda za JVP Grada Čazme :

Naknade za prijevoz, za rad na terenu i odvojeni život

Stručno usavršavanje zaposlenika

Uredski materijal i ostali materijalni rashodi

Energija

Materijal i dijelovi za tekuće i investicijsko održavanje

Sitni inventar i auto gume

Službena radna odjeća i obuća

Usluge telefona, pošte i prijevoza

Usluge tekućeg i investicijskog održavanja

Usluge promidžbe i informiranja

Komunalne usluge

Zakupnine i najamnine

Ostale usluge

Premije osiguranja

**Članak 7.**

Kriterij za financiranje ***financijskih rashoda*** za JVP Grada Čazme iz članka 2. stavka 1. točke 3. ove Odluke su ostvareni rashodi za obavljene usluge JVP Grada Čazme na temelju ispostavljenih računa dobavljača/izvoditelja.

**Članak 8.**

Prema kriteriju ostvarenih rashoda iz članka 7. ove Odluke, financiraju se sljedeće vrste financijskih rashoda za JVP Grada Čazme :

Bankarske usluge i usluge platnog prometa

**Članak 9.**

Usklađenje Proračuna Grada Čazme te Financijskog plana JVP Grada Čazme za 2025. godinu sa sredstvima planiranim ovom Odlukom izvršit će se prvim izmjenama i dopunama Proračuna Grada Čazme za 2025. godinu, jer je Odluka Vlade donesena nakon usvajanja Proračuna Grada Čazme za 2025.

**Članak 10.**

Ova Odluka stupa na snagu osam dana od dana objave u Službenom vjesniku.

**PREDSJEDNIK GRADSKOG VIJEĆA**

**Branko Novković, mag.med.techn.**