PRIJEDLOG

|  |  |
| --- | --- |
|  |  |
|  | **REPUBLIKA HRVATSKA**  **BJELOVARSKO-BILOGORSKA ŽUPANIJA**  **GRAD ČAZMA**  **GRADSKO VIJEĆE** |

**KLASA: 250-01/25-01/01**

**URBROJ: 2103-2-05/01-25-1**

**Čazma, \_\_\_\_\_\_\_\_\_\_\_\_\_\_**

Na temelju članka 13. stavka 8. Zakona o zaštiti od požara („Narodne novine“ br. 92/10, 114/22), Procjene ugroženosti od požara i tehnološke eksplozije za Grad Čazmu – usklada 03 (Službeni vjesnik 73/23) te članka 34. Statuta Grada Čazme („Službeni vjesnik“ Grada Čazme 13/21), Gradsko vijeće Grada Čazme na \_\_ sjednici održanoj \_\_\_\_\_\_\_\_\_ godine, donosi

**Izvješće o stanju zaštite od požara i stanju provedbe godišnjeg provedbenog plana unapređenja zaštite od požara za područje Grada Čazme za 2024. godinu**

**Članak 1.**

U cilju unapređenja zaštite od požara za područje Grada Čazme, Gradsko vijeće Grada Čazme je na 19. sjednici održanoj 12.04.2024. usvojio Provedbeni plan unapređenja zaštite od požara za područje Grada Čazme za 2024. (u daljnjem tekstu: Provedbeni plan).

Grad Čazma kao jedinica lokalne samouprave uređuje područje zaštite od požara na svom području sukladno odredbama Zakona o zaštiti od požara te organizira zaštitu od požara na svom području kao javnu službu, skrbi o stanju zaštite od požara na svom području sukladno odredbama Zakona, propisima donesenim na temelju zakona, planom zaštite od požara i drugim odlukama iz ovog područja.

**Članak 2.**

Sukladno Provedbenom planu za 2024. provedeno je sljedeće:

1. **Organizacijske mjere** 
   1. Vatrogasne postrojbe
2. Vatrogasna djelatnost organizirana je kroz Vatrogasnu zajednicu Grada Čazme u koju su udružene Javna vatrogasna postrojba Grada Čazme i dobrovoljna vatrogasna društva. Aktivno djeluje 15 dobrovoljnih vatrogasnih društava. To su DVD Bojana, DVD Cerina, DVD Čazma, DVD Dapci, DVD Gornji Draganec, DVD Komuševac, DVD Lipovčani, DVD Miklouš, DVD Martinac, DVD Opčevac – Palančani, DVD Prnjarovac, DVD Siščani, DVD Vagovina, DVD Vrtlinska, DVD Zdenčec.
3. Ukupno je 927 članica i članova unutar Vatrogasne zajednice. Društva iz zajednice u svojoj kadrovskoj strukturi raspolažu sa sljedećim brojem kadrova:

* Vatrogasac 130
* Vat I klase 84
* Dočasnik 27
* Dočasnik I klase 39
* Časnik 15
* Časnik I klase 7
* Viši vat Časnik 0
* Počasni vat Časnik 3
* Vatrogasni veteran 9

Prema statusu u organizaciji članovi su sljedeći:

* Član vatrogasne mladeži 84
* Član vatrogasnog podmlatka 183
* Djelatni članova 127
* Operativnih 94
* Ostalih članova 334
* Počasnih 20
* Pomažući 47
* Pričuvni 23
* Profesionalni 16

**VATROGASNI DOGAĐAJI I DEŽURSTVA**

Događaja je ukupno bilo 62, od toga 59 na području VZG Čazma, 1 na području Općine Ivanska i 1 na području Općine Štefanje te 1 izvanredna dislokacija na području Splitsko-dalmatinske županije.

Intervencija je bilo ukupno 77. Ukupno trajanje intervencija je 292 sata.

Vrijeme trajanja događaja je 250 sati, a ukupno utrošeno sati na događajima je 830 sati.

Ukupni broj vozila na događajima je 100 i 266 vatrogasca.

JVP Čazma sudjelovala je na županijskoj vježbi "Garešnica2024" dana 12.06.2024 s početkom u 07:00 sati na prostoru sportskih ribnjaka "Skresovi" u Garešnici. Na vježbi je sudjelovalo 7 vatrogasaca s 2 vozila ČESMA101, ČESMA111 u sklopu RT2 " Spašavanje unesrećenih osoba iz prometne nesreće više vozila u kojoj je sudjelovao i traktor sa cisternom koji je prevozio opasnu tvar. 5 vatrogasaca sudjelovalo je u praktičnom djelu vježbe u suradnji sa kolegama iz JVP Bjelovar i JVP Grubišno polje, dok su 2 vatrogasca bili raspoređena u sklopu IZM-a.

**Dislokacije:**

Vatrogasci Grada Čazme bili su dislocirani kao sastavni dio državne interventne postrojbe koji su kod intervencija sa vozilima ili helikopterom odlazili na područja gdje je bilo potrebe intervenirati.

U tijeku protupožarne sezone 2024. izvršeno je 3 redovne smjene sa po jednim vatrogascem koji su bili dislocirani u DIP Dubrovnik - Zvekovica.

Početkom kolovoza 2024. godine po zapovjedi županijskog vatrogasnog zapovjednika BBŽ, Javna vatrogasna postrojba Grada Čazme sudjelovala je u izvanrednoj dislokaciji u mjestima Makarska – Vrgorac – Tučepi sa 1 vozilom i 2 vatrogasca.

18.11.2024. godine, u 04:02 ujutro Javna vatrogasna postrojba Grada Čazme zaprimila je dojavu o požaru radionica i skladišnog prostora drvne industrije za izradu namještaja „Jandrić&Jandrić“ u Čazmi, na adresi Moslavačka ulica 32. Uz djelatnike Javne vatrogasne postrojbe Grada Čazme i operativnih vatrogasaca dobrovoljnih vatrogasnih društava sa područja VZG Čazme zatražena je i pomoć Javnih vatrogasnih postrojbi Grada Bjelovara, Garešnice i Daruvara. Požar je proglašen ugašenim idući dan 19.11.2024. godine u 17:00. Na intervenciji je sudjelovalo 65 vatrogasaca sa 22 vozila te je utrošeno približno 700m3 vode i 1000 l pjenila. Navedena intervencija, najveća je požarna intervencija na području VZG- Čazme u proteklih 20. godina.

PREGLED VATROGASNIH INTERVENCIJA:

|  |  |
| --- | --- |
| **INTERVENCIJE GAŠENJA POŽARA** |  |
| Požari na građevinama | 15 |
| Požari na otvorenom | 5 |
| Požar vozila | 1 |
| Ukupno | 21 |
| **TEHNIČKE INTERVENCIJE** |  |
| Tehničke intervencije na građevinama | 10 |
| Tehničke intervencije u prometu | 18 |
| Tehničke intervencije na otvorenom | 10 |
| Ukupno | 38 |
| **OSTALE INTERVENCIJE** | 2 |
| **IZVANREDNA DISLOKACIJA** | 1 |
| **UKUPNO** | **62** |

Tablica 1. Broj intervencija u 2024. godini

**Financijska sredstva za vatrogastvo u 2024.:**

U proračunu Grada Čazme za 2024. realizirana su financijska sredstva za redovito funkcioniranje, opremanje i osposobljavanje Javne profesionalne vatrogasne postrojbe Grada Čazme i Vatrogasne zajednice Čazma.

**Isplaćena sredstva u 2024. godini:**

Javna vatrogasna postrojba - 704.252,80 EUR

Vatrogasna zajednica Grada Čazme – 66.892,32 EUR

Osim toga, dodatno se ulagalo u objekte (domove) koje koriste DVD-i i ostali mještani sa stavke „Tekuće i investicijsko održavanje društvenih domova i objekata“ (Grad financira sve obnove domova i sve režijske troškove) - 112.178,64 EUR

1.2. Normativni ustroj zaštite od požara

1. Temeljem Odluke o radu i organizaciji dimnjačarske službe na području Grada

Čazme (Klasa: 214-01/06-01/1, Urbroj: 2110-01-01/06-2, od 11.12.2006.), Komunalije d.o.o. Čazma obavljaju dimnjačarske poslove na području grada Čazme. Na našem području je ukupno 1989 korisnika, od čega 20 korisnika je tijekom 2024. godine odbilo čišćenje dimnjaka, a za 120 korisnika utvrđena je opasnost od požara.

b) Gradsko vijeće Grada Čazme donijelo je 21.09.2023. godine donijelo je Odluku o usvajanju Procjene ugroženosti od požara i tehnološke eksplozije za Grad Čazmu – (usklada 03) i Odluku o usvajanju Plana zaštite od požara za područje grada Čazme (Revizija 2/2023). Odluke su objavljene u Službenom vjesniku broj 73/23.

Plan je potrebno jednom godišnje ažurirati i usklađivati sa novonastalim zakonskim aktima i evidencijama vatrogasnih operativnih snaga na području Grada Čazme.

Procjena se usklađuje sa novonastalim uvjetima najmanje jednom u 5 godina.

1. **Tehničke mjere** 
   1. Vatrogasna oprema i tehnika

Kontinuirano se ulaže u opremanje vatrogasnih postrojbi sukladno potrebama i financijskim mogućnostima.

Vatrogasna postrojba svake godine nabavlja novu vatrogasnu opremu i opremu koja bi ubrzala i olakšala postupke intervencija.

Popis vozila u vlasništvu ili na korištenju u JVP Čazma:

* Veće vatrogasno vozilo za gašenje požara vodom, pjenom i prahom
* Srednje vozilo za prijevoz vatrogasaca
* Veće vatrogasno vozilo za gašenje vodom – Autocisterna
* Veće vatrogasno vozilo za gašenje vodom - Autocisterna
* Auto ljestva sa košarom
* Zapovjedno vozilo
* Veće navalno vatrogasno vozilo
* Veće vatrogasno vozilo za gašenje vodom – Autocisterna (vlasnik DVD Čazma)
* Vatrogasno vozilo sa visokotlačnom pumpom (vlasnik DVD Čazma)
* Manje vatrogasno vozilo za gašenje vodom i pjenom - Šumsko vozilo
  1. Sredstva veze, javljanja i uzbunjivanja

Vatrogasci se uzbunjuje telefonima, mobilnom mrežom VPN sustav te ostali DVD-i sirenom. Za komunikaciju služe telefoni, mobiteli, ručni radio uređaji te stabilni radio uređaji u vozilima i vatrogasnom operativnom centru. Radio uređaji su analogni Simplex i digitalni Tetra.

Područje Grada Čazme dobro je pokriveno mobilnom mrežom, a osrednje pokriveno radio-vezom. JVP i DVD Čazma posjeduju prijenosne ručne radio uređaje i mobilne radio uređaje u vozilima.

1. **Urbanističke mjere**

3.1. Prilikom donošenja prostorno-planske dokumentacije vodi se računa o primjeni mjera zaštite od požara sukladno važećim propisima.

3.2. Sustavno se poduzimaju mjere kako bi prometnice i javne površine bile uvijek prohodne i dostupne u svrhu nesmetane vatrogasne intervencije te osigurala stalna prohodnost i dostupnost označenih vatrogasnih pristupa i prolaza kao i putova za evakuaciju.

3.3. Hidrantska mreža za gašenje požara i minimalne količine vode za gašenje požara i tlak usklađena je s aktima iz sustava zaštite od požara.

1. **Organizacijske i administrativne mjere zaštite od požara na otvorenom prostoru**

4.1. Redovito se prate propisi iz područja o zaštiti šuma od požara. Pravna osoba za upravljanje vodama obvezna je redovito čistiti vodotokove i melioracijske kanale, kao i zaštitni pojas od suhe trave i korova temeljem važećih propisa iz područja o upravljanju vodama.

Prate se obveze iz Programa aktivnosti u provedbi posebnih mjera zaštite od požara od interesa za Republiku Hrvatsku kojega donosi Vlada Republike Hrvatske u vrijeme povećane opasnosti od nastajanja požara.

Redovito se provode obveze iz Odluke o agrotehničkim mjerama i mjerama za uređenje i održavanje poljoprivrednih rudina te mjerama zaštite od požara na poljoprivrednom zemljištu na području Grada Čazme (Službeni vjesnik Grada Čazme 48/19).

Gradsko vijeće Grada Čazme je 17.07.2019. (Službeni vjesnik 48/19) usvojilo Odluku o agrotehničkim mjerama za uređenje i održavanje poljoprivrednih rudina te mjerama zaštite od požara na poljoprivrednom zemljištu, u skladu s Zakonom o poljoprivrednom zemljištu.

4.2. Redovito se informira javnost o važećim propisima u provođenju zaštite od požara (web stranica Grada Čazme, Super radio, Čazmanac…).

4.3. Obavještavanje obveznika provođenja zaštite od požara radilo redovito putem medija.

4.4. Redovito se vrši ispitivanje nepropusnosti i ispravnosti plinske instalacije koja proizlazi iz Zakona o zapaljivim tekućinama i plinovima („Narodne novine“ br. 108/95 i 56/10) od strane Komunalija d.o.o. Čazma.

**Članak 3.**

Ovo Izvješće stupa na snagu osmog dana od dana objave u Službenom vjesniku.

**PREDSJEDNIK GRADSKOG VIJEĆA**

**Branko Novković, mag.med.techn.**