**PRIJEDLOG**

|  |  |
| --- | --- |
|  |  |
|  | **REPUBLIKA HRVATSKA**  **BJELOVARSKO-BILOGORSKA ŽUPANIJA**  **GRAD ČAZMA**  **GRADSKO VIJEĆE** |

**KLASA: 250-01/25-01/01**

**URBROJ: 2103-2-05/01-25-3**

**Čazma, \_\_\_\_\_\_\_\_\_**

Na temelju članka 13. stavka 4. Zakona o zaštiti od požara („Narodne novine“ br. 92/10, 114/22), Procjene ugroženosti od požara i tehnološke eksplozije za Grad Čazmu – (usklada 03) (Službeni vjesnik 73/23) te članka 34. Statuta Grada Čazme („Službeni vjesnik“ Grada Čazme 13/21), Gradsko vijeće Grada Čazme na \_\_\_\_ sjednici održanoj \_\_\_\_\_\_\_\_ godine, donosi

**Provedbeni plan**

**unapređenja zaštite od požara za područje Grada Čazme za 2025.**

**Članak 1.**

U cilju unapređenja zaštite od požara za područje Grada Čazme, Gradsko vijeće Grada Čazme donosi Provedbeni plan unapređenja zaštite od požara za područje Grada Čazme za 2025. (u daljnjem tekstu: Provedbeni plan).

**Članak 2.**

Sukladno prethodnom članku ovog Provedbenog plana potrebno je u 2025. provoditi sljedeće organizacijske, tehničke, urbanističke mjere te organizacijske i administrativne mjere zaštite od požara na otvorenom prostoru:

1. **Organizacijske mjere** 
   1. Ustroj vatrogastva i intervencije

a) Sukladno izračunu o potrebnom broju vatrogasaca iz Procjene ugroženosti od požara i tehnološke eksplozije za područje grada Čazme osigurati potreban broj operativnih vatrogasaca.

*Izvršitelj zadatka: Grad Čazma, Javna vatrogasna postrojba Grada Čazme, Dobrovoljna vatrogasna društva*

b) Osigurati djelotvornu i pravodobnu operativnost kao i cjelovitu prostornu pokrivenost područja grada Čazme u slučaju požara. Potrebno je redovito ažurirati procedure obavještavanja.

*Izvršitelj zadatka: Grad Čazma, Javna vatrogasna postrojba Grada Čazme, Dobrovoljna vatrogasna društva, nadležne pravne osobe*

c) Sukladno Proračunu Grada Čazme planski koristiti osigurana financijska sredstva za redovito funkcioniranje, opremanje i osposobljavanje Javne vatrogasne postrojbe Grada Čazme i Vatrogasne zajednice Čazma.

*Izvršitelj zadatka: Grad Čazma, Javna vatrogasna postrojba Grada Čazme i Dobrovoljna vatrogasna društva.*

1.2. Normativni ustroj zaštite od požara

a) Temeljem Odluke o dimnjačarskoj službi na području Grada Čazme (Službeni vjesnik 3/15) i Odluke o povjeravanju obavljanja komunalnih djelatnosti na području Grada Čazme (Službeni vjesnik 6/19), Komunalije d.o.o. Čazma obavljaju dimnjačarske poslove na području grada Čazme. U slučaju izmjena i dopuna ili donošenja novih akata slijedom gore navedenog potrebno je postupiti po njima.

*Izvršitelj zadatka: Grad Čazma, Komunalije d.o.o. Čazma*

b) Gradsko vijeće Grada Čazme donijelo je 21.09.2023. godine donijelo je Odluku o usvajanju Procjene ugroženosti od požara i tehnološke eksplozije za Grad Čazmu – (usklada 03) i Odluku o usvajanju Plana zaštite od požara za područje grada Čazme (Revizija 2/2023). Odluke su objavljene u Službenom vjesniku broj 73/23.

Plan je potrebno jednom godišnje ažurirati i usklađivati sa novonastalim zakonskim aktima i evidencijama vatrogasnih operativnih snaga na području Grada Čazme.

Procjena se usklađuje sa novonastalim uvjetima najmanje jednom u 5 godina.

*Izvršitelj zadatka: Grad Čazma, Javna vatrogasna postrojba Grada Čazme*

1. **Tehničke mjere** 
   1. Vatrogasna oprema i tehnika

Opremanje vatrogasnih postrojbi izvršiti sukladno Procjeni, Planu i važećim propisima u sustavu zaštite od požara, vatrogastva i sustava civilne zaštite te financijskim mogućnostima.

*Izvršitelj zadatka: Grad Čazma, Javna vatrogasna postrojba Grada Čazme, Vatrogasna zajednica Grada Čazme*

* 1. Sredstva veze, javljanja i uzbunjivanja

Vatrogasci se uzbunjuje telefonima, mobilnom mrežom VPN sustav te ostali DVD-i sirenom. Za komunikaciju služe telefoni, mobiteli, ručni radio uređaji te stabilni radio uređaji u vozilima i vatrogasnom operativnom centru. Radio uređaji su analogni Simplex i digitalni Tetra.

Područje Grada Čazme dobro je pokriveno mobilnom mrežom, a osrednje pokriveno radio-vezom. JVP i DVD Čazma posjeduju prijenosne ručne radio uređaje i mobilne radio uređaje u vozilima.

Nastaviti ulagati u opremu prema potrebama.

*Izvršitelj zadatka:* *Grad Čazma, Javna vatrogasna postrojba Grada Čazme i Dobrovoljna vatrogasna društva.*

1. **Urbanističke mjere**

3.1. U postupku donošenja prostorno-planske dokumentacije (prvenstveno provedbene) ovisno o razini prostornih planova obvezno je primijeniti mjere zaštite od požara sukladno važećim propisima.

*Izvršitelj zadatka:* *Grad Čazma*

3.2. Sustavno poduzimati potrebne mjere kako bi prometnice i javne površine bile uvijek prohodne i dostupne u svrhu nesmetane vatrogasne intervencije, osigurati stalnu prohodnost i dostupnost označenih vatrogasnih pristupa i prolaza kao i putova za evakuaciju.

Posebnu pozornost obratiti na područjima industrijskih zona, skladišta, visokih zgrada, građevine za proizvodnju, prijenos i distribuciju električne energije, građevinama u kojima postoji mogućnost povremenog okupljanja ili stalnog boravka većeg broja osoba te drugih građevina i građevinskih dijelova gdje nije omogućen pristup vatrogasnim vozilima najmanje s dvije strane.

Slijedom gore navedenog, provoditi obveze iz Odluke o komunalnom redu (Službeni glasnik Grada Čazme 19/19 i 80/21).

*Izvršitelj zadatka: Grad Čazma, nadležne pravne osobe*

3.3. Hidrantska mreža za gašenje požara i minimalne količine vode za gašenje požara i tlak

Hidrantsku mrežu za gašenje požara nužno je uskladiti s Procjenom, dokumentima prostornog uređenja i gradnje, propisima iz sustava zaštite od požara i vatrogastva te je redovito ispitivati i održavati.

Slijedom gore navedenog, provoditi obveze iz Odluke o komunalnom redu (Službeni vjesnik Grada Čazme 19/19 i 80/21) u dijelu označavanja hidranata.

*Izvršitelj zadatka: Grad Čazma, nadležna pravna osoba koja se bavi djelatnošću javne vodoopskrbe*

1. **Organizacijske i administrativne mjere zaštite od požara na otvorenom prostoru** 
   1. Zaštitu šuma i šumskih površina kojima gospodare Hrvatske šume d.o.o. na

području grada Čazme provoditi sukladno važećim propisa iz područja o zaštiti šuma od požara.

Pravna osoba za upravljanje vodama obvezna je redovito čistiti vodotokove i melioracijske kanale, kao i zaštitni pojas od suhe trave i korova temeljem važećih propisa iz područja o upravljanju vodama.

U vrijeme povećane opasnosti od nastajanja požara sukladno obvezama iz Programa aktivnosti u provedbi posebnih mjera zaštite od požara od interesa za Republiku Hrvatsku kojega donosi Vlada Republike Hrvatske.

Slijedom gore navedenog, provoditi obveze iz Odluke o agrotehničkim mjerama i mjerama za uređenje i održavanje poljoprivrednih rudina te mjerama zaštite od požara na poljoprivrednom zemljištu na području Grada Čazme (Službeni vjesnik Grada Čazme 48/19).

Sukladno članku 10. stavku 1. Zakona o poljoprivrednom zemljištu („Narodne novine“ br. 20/18, 115/18, 98/19, 57/22) propisane su potrebne agrotehničke mjere u slučajevima u kojima bi propuštanje tih mjera nanijelo štetu, onemogućilo ili smanjilo poljoprivrednu proizvodnju sukladno Pravilniku o agrotehničkim mjerama („Narodne novine“ br. 22/19). Gradsko vijeće Grada Čazme je 17.07.2019. (Službeni vjesnik 48/19) usvojilo Odluku o agrotehničkim mjerama za uređenje i održavanje poljoprivrednih rudina te mjerama zaštite od požara na poljoprivrednom zemljištu.

*Izvršitelj zadatka: Grad Čazma, Javna vatrogasna postrojba Grada Čazme, Dobrovoljna vatrogasna društva, nadležne pravne osobe*

* 1. Koristeći javno informiranje koje se koristi putem medija, tiska, opće informativnog

tiska, informacija ili javnih informacija sukladno važećim propisima iz područja medija neophodno je u provođenju zaštite od požara kontinuirano upozoravati na postojeće opasnosti od nastajanja požara, a time i velikih materijalnih šteta te neprekidno preventivno djelovati na smanjenju mogućnosti uzroka i posljedica nastajanja požara.

*Izvršitelj zadatka: Grad Čazma, Javna profesionalna vatrogasna postrojba Grada Čazme, Dobrovoljna vatrogasna društva, Vatrogasna zajednica Grada Čazme*

* 1. Organizirati obavještavanje putem medija ili na neki drugi prikladni način sa svim

sudionicima i obveznicima provođenja zaštite od požara, a prvenstveno: vlasnicima ili korisnicima šumskih površina, vlasnicima i korisnicima poljoprivrednog zemljišta, šumarskim i poljoprivrednim inspektorima te inspektorima zaštite od požara PU Bjelovarsko-bilogorske u cilju poduzimanja potrebnih mjera, kako bi se opasnost od nastajanja i širenja požara smanjila na najmanju moguću mjeru te prema Programu aktivnosti u provedbi posebnih mjera zaštite od požara od interesa za Republiku Hrvatsku.

*Izvršitelj zadatka: Grad Čazma, VZ Grada Čazme*

* 1. Ispitivanje nepropusnosti i ispravnosti plinske instalacije koja proizlazi iz Zakona

o zapaljivim tekućinama i plinovima („Narodne novine“ br. 108/95 i 56/10) i propisima donesenim temeljen istog, vlasnici ili korisnici građevina dužni su iste ispitati u rokovima.

*Izvršitelj zadatka: Grad Čazma,* *nadležne pravne osobe*

**Članak 3.**

Upravni odjel za društvene djelatnosti, obrazovanje i odnose s javnošću kao nadležno upravno tijelo Grada Čazme upoznat će sa sadržajem ovoga provedbenog plana sve koji su istim predviđeni kao izvršitelji pojedinih zadataka.

**Članak 4.**

Financijska sredstva za provedbu obveza iz ovoga provedbenog plana planirana su u Proračunu Grada Čazme za 2025. i to:

Javna vatrogasna postrojba Grada Čazme – 819.950 EUR

Vatrogasna zajednica Grada Čazme – 67.100,00 EUR

**Članak 5.**

Ovaj Provedbeni plan stupa na snagu osmog dana od dana objave u Službenom vjesniku.

**PREDSJEDNIK GRADSKOG VIJEĆA**

**Branko Novković, mag.med.techn.**