

|  |  |
| --- | --- |
|  | **REPUBLIKA HRVATSKA**  **BJELOVARSKO-BILOGORSKA ŽUPANIJA**  **GRAD ČAZMA**  **GRADSKO VIJEĆE** |

Na temelju članka 31. stavka 22. Zakona o poljoprivrednom zemljištu (»Narodne novine«, broj 20/18, 115/18, 98/19 i 57/22) i članka 34. Statuta Grada Čazme (»Službeni vjesnik« Grada Čazme, broj 13/21), Gradsko vijeće Grada Čazme, na 25. sjednici održanoj dana 18. veljače 2025. godine, donijelo je

**ODLUKU**

**o imenovanju Povjerenstva za zakup i prodaju poljoprivrednog zemljišta u vlasništvu Republike Hrvatske na području Grada Čazme**

**Članak 1.**

Ovom Odlukom osniva se i imenuje Povjerenstvo za zakup i prodaju poljoprivrednog zemljišta u vlasništvu Republike Hrvatske na području Grada Čazme, a koje čine:

1. Katarina Jurić, mag.iur. - predsjednica

2. Dražen Dupor, geodetski tehničar - član

3. Maja Pomahać, dipl.ing.agr. - članica

4. Marijana Habijančić, mag.iur. - članica Gradskog vijeća

5. Nedeljka Baćani, bacc.mt. - članica Gradskog vijeća

6. Marijan Šimić, dipl.oec. - predstavnik Upravnog odjela za poljoprivredu Bjelovarsko-bilogorske županije

7. Nikolina Perčec, struc.spec.ing.agr. - predstavnica Ministarstva poljoprivrede.

**Članak 2.**

Povjerenstvo se imenuje na četiri godine.

**Članak 3.**

Zadatak Povjerenstva je zaprimanje i razmatranje zahtjeva za zakup i prodaju poljoprivrednog zemljišta u vlasništvu Republike Hrvatske na području Grada Čazme. Povjerenstvo izrađuje prijedloge o izboru najpovoljnije ponude na javnom natječaju za zakup i prodaju poljoprivrednog zemljišta u vlasništvu države i upućuje iste Gradskom vijeću, koje donosi odluku o izboru najpovoljnije ponude. Povjerenstvo obavlja i druge zadaće i poslove vezane za zakup i prodaju poljoprivrednog zemljišta u vlasništvu Republike Hrvatske na području Grada Čazme.

**Članak 4.**

Administrativne poslove za Povjerenstvo obavlja Upravni odjel za proračun, komunalno gospodarstvo, gospodarstvo, zaštitu okoliša i ekologiju Grada Čazme.

**Članak 5.**

Ova Odluka stupa na snagu osmog dana od dana objave u »Službenom vjesniku«.

**Članak 6.**

Stupanjem na snagu ove Odluke prestaje važiti Odluka o imenovanju Povjerenstva za zakup i prodaju poljoprivrednog zemljišta u vlasništvu Republike Hrvatske na području Grada Čazme (»Službeni vjesnik«, broj 100/24).

Predsjednik Gradskog vijeća

Branko Novković, mag.med.techn.

KLASA:

URBROJ:

Čazma,