

|  |  |
| --- | --- |
|  | **REPUBLIKA HRVATSKA**  **BJELOVARSKO-BILOGORSKA ŽUPANIJA**  **GRAD ČAZMA**  **GRADSKO VIJEĆE** |

Na temelju članka 20. stavak 1. i članka 42. stavak 1. Zakona o lokalnim porezima (NN 115/16,101/17,114/22,114/23 i 152/24) i članka 34. Statuta Grada Čazme („Službeni vjesnik“ Grada Čazme br. 13/21), Gradsko vijeće Grada Čazme na 25. sjednici održanoj dana 18. veljače 2025. godine, donosi

**ODLUKU**

**O LOKALNIM POREZIMA GRADA ČAZME**

**I. TEMELJNA ODREDBA**

**Članak 1.**

Ovom se Odlukom propisuju vrste poreza koje pripadaju Gradu Čazma, visina stope poreza na potrošnju, visina poreza na nekretnine, te nadležno porezno tijelo za utvrđivanje, evidentiranje, nadzor, naplatu i ovrhu radi naplate navedenih poreza.​

**II. VRSTE POREZA**

**Članak 2.**

Porezi Grada Čazme su:

1. porez na potrošnju

2. porez na nekretnine

**III. POREZ NA POTROŠNJU**

**Članak 3.**

Stopa poreza na potrošnju iznosi 3,0 %.

**IV. POREZ NA NEKRETNINE**

**Članak 4.**

Porez na nekretnine na području Grada Čazme plaća se u visini od 4,00 eura/m2 i 5,00 eura/m2 korisne površine nekretnine.

Visina poreza na nekretnine iz stavka 1. ovog članka ovisi o naselju gdje se nekretnina nalazi.

Visina poreza na nekretnine iznosi:

* 5,00 eura/m2 za naselje Čazma
* 4,00 eura/m2 za sva ostala naselja na području Grada Čazme.

**V. UTVRĐIVANJE I NAPLATA**

**Članak 5.**

Poslove utvrđivanja, evidentiranja, nadzora, naplate i ovrhe radi naplate poreza na potrošnju i poreza na nekretnine obavlja Ministarstvo financija, Porezna uprava.

**Članak 6.**

Ovlašćuje se nadležna organizacija platnog prometa zadužena za raspoređivanje uplaćenih prihoda da naknada koja pripada Ministarstvu financija, Poreznoj upravi u iznosu od 5% od ukupno uplaćenih prihoda, obračuna i uplati u državni proračun i to do zadnjeg dana u mjesecu za protekli mjesec.

**VI. PRIJELAZNE I ZAVRŠNE ODREDBE**

**Članak 7.**

​Svi postupci utvrđivanja i naplate poreza započeti prema odredbama Odluke o porezima Grada Čazme („Narodne novine“ br. 97/21 i „Službeni vjesnik“ Grada Čazme br. 44/21) koji nisu dovršeni do stupanja na snagu ove Odluke, dovršiti će se prema odredbama navedene Odluke.

**Članak 8.**

Stupanjem na snagu ove Odluke, prestaje važiti Odluka o porezima Grada Čazme („Narodne novine“ br. 97/21 i „Službeni vjesnik“ Grada Čazme br. 44/21).

**Članak 9.**

Ova Odluka objavit će se u „Službenom vjesniku“ Grada Čazme, a stupa na snagu osam dana nakon objave.

**PREDSJEDNIK GRADSKOG VIJEĆA**

**Branko Novković, mag.med.techn.**

KLASA:

URBROJ:

Čazma, …… 2025.

**OBRAZLOŽENJE**

**Uvodni dio**

Budući da je 13. prosinca 2024. donesen Zakon o izmjenama i dopunama Zakona o lokalnim porezima koji se primjenjuje od 1. siječnja 2025., predstavnička tijela jedinica lokalne samouprave dužna su uskladiti svoje odluke s odredbama toga Zakona te je dostaviti Poreznoj upravi najkasnije do 28. veljače 2025. za primjenu tijekom 2025. godine.

Ključna izmjena odnosi se na promjenu naziva poreza na kuće za odmor u porez na nekretnine te posljedične prilagodbe tog poreznog oblika.

**Pravni temelj**

Zakona o lokalnim porezima (NN 115/16,101/17,114/22,114/23 i 152/24), članak 20. stavak 1. i članak 42. stavak 1.;

Statut Grada Čazme („Službeni vjesnik“ Grada Čazme br. 13/21), članak 34.

**Osnovna pitanja koja se uređuju aktom**

Predloženim aktom nužno je uskladiti te propisati najvažnije odredbe koje se odnose na utvrđivanje i naplatu poreza na nekretnine. Odlukom se propisuju vrste poreza koje pripadaju Gradu Čazma, visina stope poreza na potrošnju, visina poreza na nekretnine, te nadležno porezno tijelo za utvrđivanje, evidentiranje, nadzor, naplatu i ovrhu radi naplate navedenih poreza.

Porezni obveznik poreza na potrošnju je pravna i fizička osoba koja pruža ugostiteljske usluge.

Nadalje, porez na nekretnine plaćaju domaće i strane, pravne i fizičke osobe koje su vlasnici nekretnina na dan 31. ožujka godine za koju se utvrđuje porez. Nekretnina je svaka stambena zgrada ili stambeni dio stambeno-poslovne zgrade ili stan te svaki drugi samostalni funkcionalni prostor namijenjen stanovanju.

Nekretninom se ne smatraju gospodarstvene zgrade koje služe samo za smještaj poljoprivrednih strojeva, oruđa i drugog pribora te nekretnine za koje se prema odluci o komunalnoj naknadi određuje koeficijent namjene za proizvodni ili neproizvodni poslovni prostor.

Porez na nekretnine ne plaća se na nekretnine koje služe za stalno stanovanje, koje se iznajmljuju na temelju ugovora o najmu za stalno stanovanje, kada je onemogućena stambena namjena nekretnine (npr. nekretnina je bez infrastrukture, bez krova i slično), kada se nekretnine ne može koristiti zbog prirodnih nepogoda, nekretnine javne namjene i nekretnine namijenjene institucionalnom smještaju osoba, koje se u poslovnim knjigama trgovačkih društava vode kao nekretnine namijenjene prodaji ako je od dana unosa u poslovne knjige do 31. ožujka godine za koju se utvrđuje porez proteklo manje od šest mjeseci, nekretnine u vlasništvu Grada Čazme koje se nalaze isključivo na području Grada Čazme.

Službenica ovlaštena za privremeno

obavljanje poslova pročelnika

Marina Sikora, dipl.oec.